સત્પુરુષ નો મહિમા સ્વયં જગત નો ધણી છડેચોક કહેતો હોય પછી બાકી શું રહે???? ભાગવત નો સાર- સત્વ જો એક શ્લોક માં વર્ણવ્વો હોય તો -ઉપર નો શ્લોક વાંચી લ્યો……..જો આ શ્લોક-તેનો અર્થ જીવ માં આત્મસાત થાય તો જીવ સહેજે બ્રહમરૂપ થઈ પરબ્રહ્મ ને પામે…..! ટૂંક માં જેના હાથ માં આપણા સૌનો..જીવમાત્ર નો મોક્ષ ……છે તેવા સત્પુરુષ…પ્રગટ અક્ષરબ્રહ્મ મહંત સ્વામિ મહારાજ આજે અમદાવાદ ના હરિભક્તો ને સતત 21 દિવસ સુધી અઢળક લાભ આપી -સારંગપુર મહાતીર્થ સ્થાને પધાર્યા…….! હરિભક્તો ની હૈયે હૈયું દળાય તેવી ભીડ……2-3 વાગ્યા થી જ મંદિર ના ચોગાન માં એકઠી થઈ હતી…..અને ધાર્યા મુજબ સ્વામીશ્રી એ સૌને અંતર ના આશિષ આપી વિદાય લીધી……! ખરેખર, જ્યાં બુધ્ધિ પણ સ્વીકારે છે કે – આવા સત્પુરુષ માં કૈંક તો વિશિષ્ટ એવું છે કે જીવમાત્ર સહજ જ એમનામાં ખેંચાય છે……! એમની આજ્ઞા મુજબ અને પૂ.ડોક્ટર સ્વામી ની આજ્ઞા મુજબ આજે ગણેશ વિસર્જન ની ભારે ભીડ હોવા છતા રવિસભા થઈ…..મોટા ભાગ ના હરિભક્ત બાપા ને વિદાય દર્શન કરી -ઘરે સીધાવ્યા તો ઘણા એ સભાનો લાભ લીધો…..તો ચાલો આપણે પણ એ સભાનો લાભ લઈએ….